ΓΡΑΠΤΗ ΕΡΩΤΗΣΗ E-4219/97 υποβολή: Stιphane Buffetaut (I-EDN) προς την Επιτροπή (21 Iανουαρίου 1998)

Θέμα: Μη μεταφορά των τρίτων οδηγιών περί ασφάλισης στους αλληλασφαλιστικούς οργανισμούς (Mutuelles) που εμπίπτουν στον Κώδικα περί αλληλασφάλειας στη Γαλλία

Η γαλλική κυβέρνηση δεν έχει ακόμη μεταφέρει τις τρίτες οδηγίες 92/49 ((ΕΕ L 228, 11.08.1992, σελ. 1 )) περί ασφάλειας ζωής και 92/96 ((ΕΕ L 360, 09.12.1992, σελ. 1 )) για τους λοιπούς κλάδους ασφάλειας στους αλληλασφαλιστικούς οργανισμούς του Κώδικα αλληλασφάλισης, που τέθηκαν σε ισχύ την 1η Ιουλίου 1994. Η Ευρωπαϊκή Επιτροπή, ως θεματοφύλακας των Συνθηκών προχώρησε στη διαδικασία επί παραλείψει κατά της γαλλικής κυβερνήσεως. Μια αιτιολογημένη γνώμη απευθύνθηκε ως εκ τούτου στις γαλλικές αρχές την 5η Μαρτίου 1997.

Ομως, έκτοτε, διαπιστώνουμε ότι δεν έχει λυθεί ακόμη κανένα μέτρο για τη μεταφορά ενώ ταυτόχρονα οι επιπτώσεις από τη στρέβλωση του ανταγωνισμού στην αγορά αυξάνονται..

Πράγματι, οι αλληλασφαλιστικοί οργανισμοί που αποκαλούνται «4S» εξακολουθούν να επωφελούνται από ένα ειδικό καθεστώς όσον αφορά την φορολόγηση: υπόκεινται σε φόρο 7% επί των συμβολαίων ασθένειας και πρόνοιας 7 δεν είναι υποχρεωμένες να σέβονται τους κανόνες περί φερεγγυότητας που επιβάλλονται στους άλλους οικονομικούς παράγοντες της αγοράς (έλλειψη διάκρισης μεταξύ δραστηριοτήτων ασφάλισης και κοινωνικών δραστηριοτήτων, περιθώριο φερεγγυότητας που δεν επιβάλλεται).

Αυτή η διαφοροποίηση μεταχείρισης έχει ως συνέπεια να διαθέτουν ένα ανταγωνιστικό πλεονέκτημα, κυρίως στην αγορά της ασφάλειας ασθένειας, με αποτέλεσμα το ποσοστό τους στην αγορά να αυξάνει ταχύτερα από αυτό των ασφαλιστικών εταιρειών και των άλλων οργανισμών πρόνοιας (+ 0,7% έναντι + 0,5% μεταξύ 1990 και 1996).

Τί προτίθεται να πράξει η Ευρωπαϊκή Επιτροπή για να θέσει τέλος σε αυτές τις έμμονες στρεβλώσεις ανταγωνισμού στην γαλλική αγορά που συνδέονται με τη μη μεταφορά κοινοτικών οδηγιών; Έχει την πρόθεση να προσφύγει στο Ευρωπαϊκό Δικασστήριο;

Απάντηση του κ. Monti εξ ονόματος της Επιτροπής (30 Μαρτίου 1998)

Η Επιτροπή επιβεβαιώνει ότι κινήθηκε μία διαδικασία παράβασης κατά της Γαλλίας βάσει του άρθρου 169 της συνθήκης ΕΚ. Σε αυτό το πλαίσιο, η Επιτροπή απηύθηνε αιτιολογημένη γνώμη όπου επισημαίνει ότι η υπαγωγή των αλληλασφαλιστικών οργανισμών στο πεδίο της εφαρμογής των οδηγιών 92/49/ΕΟΚ, της 18ης Ιουνίου 1992, για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός της ασφάλειας ζωής) και 92/96/ΕΟΚ της 10ης Νοεμβρίου 1992, για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής, και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής) συνεπάγεται την πλήρη εφαρμογή των οδηγιών αυτών στους εν λόγω οργανισμούς από την Ιη Ιουλίου 1994. Αυτή η μεταφορά συνεπάγεται την εφαρμογή των διατάξεων σχετικά με τη σύσταση τεχνικών αποθεμάτικών, που αντιστοιχούν σε περιουσιακά στοιχεία ίσης αξίας και με τα οποία να υπάρχει αντιστοιχία, και τη σύσταση περιθωρίου φερεγγυότητας για το σύνολο των εργασιών τους.

Εξάλλου, με την ευκαιρία άλλων ανταλλαγών επιστολών, η Επιτροπή επισήμανε στις γαλλικές αρχές ότι εν όψει της πλήρους προσαρμογής της εθνικής νομοθεσίας στις τρίτες οδηγίες, τα εθνικά κείμενα που δεν είναι σύμφωνα με αυτές τις οδηγίες θα πρέπει να ανακληθούν από τις γαλλικές αρμόδιες υπηρεσίες έτσι ώστε οι αλληλασφαλιστικοί οργανισμοί να παύσουν να επωφελούνται, δυνάμει του Κώδικα Οργανισμών Αλληλασφάλισης, από ένα πιο ευνοοκό καθεστώς σε σχέση με αυτό που εφαρμόζεται στις άλλες ασφαλιστικές εταιρείες.

Μέχρι τώρα, η μεταφορά των τρίτων οδηγιών στον τομέα των ασφαλειών δεν έχει ακόμα ολοκληρωθεί.

Εξάλλου η Επιτροπή τώρα εξετάζει εάν η φορολογική απαλλαγή στον φόρο 7% επί των συμβολαίων ασφαλιστηρίων ασθένειας αποτελεί κρατική ενίσχυση υπέρ των αλληλασφαλιστικών οργανισμών που αποκαλούνται «45».